मरीज को निजी अस्पताल भेजा, नोटिस
सिम्स में सुविधाओं के बावजूद मरीज को निजी अस्पताल में इलाज कराने की सलाह देने वाले डॉक्टर को एमएस ने नोटिस देकर 24 घंटे में जवाब देने को कहा है। जवाब न देने पर सेवा समाप्त करने की चेतावनी भी दी है।
बिल्हा के ग्राम उमरिया निवासी दीपेश्वरी राजपूत व मनोरमा राजपूत बीते शुक्रवार को ट्रैक्टर में बैठकर मेला देखने गए थे। ट्रैक्टर में कई लोग सवार थे। मनोरमा व दीपेश्वरी ट्राली के घेरे में बैठे थे। तेज रफ्तार के कारण ट्राली का घेरा खुल गया, इससे दोनों नीचे गिर गए। उन्हें गंभीर चोटें आईं। परिजन उन्हें रात 11.30 बजे सिम्स लेकर आए। दीपेश्वरी के सिर पर चोट लगने से वह गंभीर थी। उसेे केजुअल्टी वार्ड में शिफ्ट किया गया। दीपेश्वरी के भाई मनोज का आरोप लगाया था कि केजुअल्टी वार्ड के डॉ. नीलेश जायसवाल ने सिम्स में बेहतर इलाज नहीं होने का हवाला देते हुए उन्हें निजी हॉस्पिटल में इलाज कराने को कहा। मनोज ने डॉक्टर का मोबाइल नंबर मांगा, उन्होंने देने से इंकार कर दिया। कहा कि वहां मेरा नाम बता देना। दैनिक भास्कर में खबर प्रकाशित होने के बाद सिम्स प्रभारी डा. एमएस मूर्ति ने डाॅक्टर जायसवाल को नोटिस देकर 24 घंटे में जवाब मांगा है।
सिम्स की छवि खराब हुई है
ऐसे कामों से सिम्स की छवि खराब हुई है। शिकायत मिलने के बाद संबंधित डाॅक्टर को जवाब देने के लिए नोटिस भेजा गया है। मामले की जांच होगी। -डा. रमणेश मूर्ति,एमएस सिम्स प्रभारी
मुझे फंसाया गया है
सिम्स के सर्जरी विभाग के डाॅक्टर नीलेश जायसवाल का कहना है कि मरीज काे प्राइवेट हास्पिटल भेजने के मामले में मैं शामिल नही हू्ं। मरीज काे भेजने और एमएस से शिकायत के संबंध में मुझे कोई जानकारी नही है। इस मामले में मुझे किसी के द्वारा झूठी शिकायत कर फंसाया जा रहा है। उस मरीज को न जानता हूं, न ही वह मुझे जानता है। मैं सिर्फ काम पर ध्यान देता हूं।
परिजन से शपथ पत्र लेकर लाए डाॅक्टर
डॉ. जायसवाल घायल के परिजन मनोज राजपूत से शपथपत्र लिखवाकर लाए हैं, जिसमें मनोज का कहना है कि वह अपनी इच्छा से मरीज को प्राइवेट हास्पिटल लेकर गया था। इस संबंध में डॉक्टर नीलेश जायसवाल ने कभी यह सलाह नही दी कि सिम्स में इलाज नही हाेता और वह किसी प्राइवेट अस्पताल ले जाए। मनोज के मुताबिक उसे ऐसा करने के लिए किसी ने नहीं कहा था।
कार्रवाई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva